6edf9436d0a716ad2aa3d80cf376a3d1
Ποια είναι τα αίτια της μεταταρσαλγίας; 
ostoun.gr
2021.10

Τα αίτια της μεταταρσαλγίας μπορεί να είναι:


* **Μηχανικά** αίτια μεταταρσαλγίας, όπως βλαισός μεγάλος δάκτυλος (κότσι), δυσαναλογία μεταταρσίων (μακρύ 2ο μετατάρσιο),
* **Ανατομικά** αίτια μεταταρσαλγίας, όπως βραχύς [αχίλλειος τένοντας](https://www.ostoun.gr/tenontitida-axilleioy/), κοιλοποδία (αυξημένη ποδική καμάρα)
* Μεταταρσαλγία συνοδευόμενη από **αρθρίτιδα,** όπως [Hallux rigidus (δύσκαμπτος μεγάλος δάκτυλος)](https://www.ostoun.gr/dyskamptos-megalos-daktylos-hallux-rigidus/), εκφυλιστικές αρθρίτιδες άλλων δακτύλων, ρευματοειδής αρθρίτιδα, ουρική αρθρίτιδα
* Μεταταρσαλγία **νευρικής** αιτιολογίας, που οφείλεται σε ανάπτυξη νευρινώματος Morton (εμφανίζεται στα δακτυλικά αισθητικά νεύρα του πέλματος από χρόνια πίεση και οδηγεί σε ενοχλητικά συμπτώματα κατά τη βάδιση)
* **Ιδιοπαθής** μεταταρσαλγία, όπου απουσιάζει ξεκάθαρο αίτιο. Σε αυτές τις περιπτώσεις ενοχοποιείται η χρόνια καταπόνηση, όπως σε δρομείς μεγάλων αποστάσεων, χρήση καθημερινά ακατάλληλων σκληρών υποδημάτων, χρήση ψηλοτάκουνων υποδημάτων από γυναίκες.
* **Ηλικία**: όσο αυξάνεται η ηλικία, τόσο αυξάνεται και η παθανότητα μεταταρσαλγίας. Το υποδόριο λίπος ατροφεί, με συνέπεια να είναι εντονότερη η πίεση του δέρματαος από τις κεφαλές των μεταταρσίων.
* **Παχυσαρκία,** αυξημένο σωματικό βάρος.
* [**Κάταγμα κοπώσεως**](https://www.ostoun.gr/katagmata-kopwsews//).
* Παλαιότερος **τραυματισμός** με είσοδο και παραμονή ξένου σώματος που προκαλεί φλεγμονώδη αντίδραση και πόνο.
* Η μεταταρσαλγία εμφανίζεται κυρίως σε **γυναίκες.**



16cd4e98bea16762be8bda0b90546975
Συμπτώματα μεταταρσαλγίας 
ostoun.gr
2021.10

Εμφανίζεται με πόνο στο πέλμα, ακριβώς πριν τα δάκτυλα κατά τη βάδιση. Μπορεί να είναι πρωϊνός, ή να επιδεινώνεται με τη διάρκεια της ημέρας.  

Πολλοί ασθενείς νιώθουν ότι κάτω από το πέλμα τους βρίσκεται διαρκώς ένα βότσαλο που τους πονάει. 


 


### **Κλινική εικόνα μεταταρσαλγίας**


Το πέλμα του ασθενούς συνήθως εμφανίζει **επώδυνους κάλους** (τήλους), οι οποίοι αποτελούν ενδείξεις χρόνιας υπερβολικής πίεσης του σημείου αυτού (επόμενη εικόνα).


 


![Μεταταρσαλγία-πτώση μεταταρσίων](https://i1.wp.com/www.ostoun.gr/wp-content/uploads/2019/02/Metatarsalgia2.jpg?resize=267%2C365&ssl=1)![Μεταταρσαλγία-πτώση μεταταρσίων](https://i1.wp.com/www.ostoun.gr/wp-content/uploads/2019/02/Metatarsalgia2.jpg?resize=267%2C365&ssl=1)Επώδυνοι κάλοι στο πέλμα


 </p



22762d13245b9a8865135a13beda9f05
Διάγνωση της μεταταρσαλγίας 
ostoun.gr
2021.10

Εκτός από την κλινική εικόνα με τους κάλους στην πελματιαία επιφάνεια του ποδιού (προηγούμενη εικόνα), στη διάγνωση θα βοηθήσουν **ακτινογραφίες** του άκρου ποδός, καθώς και ειδικές **αιματολογικές** εξετάσεις για αποκλεισμό (ή διάγνωση) παθήσεων όπως η ρευματοειδής αρθρίτιδα και η ουρική αρθρίτιδα. **Μαγνητική τομογραφία**, **σπινθηρογράφημα οστών** και **πελματογράφημα** ίσως χρειαστούν για να συμπληρώσουν τη διαγνωστική σειρά.


 


![μεταταρσαλγία](https://i1.wp.com/www.ostoun.gr/wp-content/uploads/2019/02/Metatarsalgia4.jpg?resize=405%2C342&ssl=1)![μεταταρσαλγία](https://i1.wp.com/www.ostoun.gr/wp-content/uploads/2019/02/Metatarsalgia4.jpg?resize=405%2C342&ssl=1)


 


